समय पुरा गर्नुहोस्: करारमा तोकिएको समयसम्म अपार्टमेन्ट/घरमा बस्नु महत्त्वपूर्ण हुन्छ । कुनै घर वा अपार्टमेन्टमा कम्तिमा एक वर्ष बस्न करारमा समय–सिमा तोकिन्छ । आफू सर्नुभन्दा एक महिना पहिले घरबेटीलाई घर सर्ने लिखित–सूचना दिनुहोस् । करार–अवधिको अन्त्यमा, यदि तपाईं बस्दा केहि नभत्के/नबिग्रेको र भाडावापतको सबै रकम चुक्ता भएको भए घरबेटीलाई बुझाएको धरौटी फिर्ता पाउनुहुन्छ ।
ठेगाना बदली: नयाँ घर/अपार्टमन्टमा सरेपछि धेरैजनालाई जानकारी दिनुपर्छ । तपाई अमेरिकाको नागरिक भइसक्नु भएको छैन भने ‘युएससिआइएस’ लाई ‘एआर– ११’ नामक फारम भरेर आफू ठाउँ सरेको जानकारी अनिवार्य रूपमा दिनैपर्छ । हुलाक कार्यालयको ‘ठेगाना परिवर्तनसम्बन्धी फारम’ पूरा भर्नुपर्नेछ । यो फारम नजिकैको हुलाक कार्यालय गएर वा इन्टरनेटमा भर्न सकिन्छ । त्यसपछि हुलाकले तपाईंको नयाँ ठेगानामा पत्र ल्याउँछ ।
मासिक बिल पठाउने कार्यालयहरू जस्तै: बिजुली, पानी, ग्याँस, टेलिफोन, सेलफोन, टेलिभिजनको केबुल/डिस सेवा दिने कम्पनी आदि । आफ्नो ठेगाना फेरिएको जानकारी तपाईले काम गर्ने ठाउँ/कार्यालय, बैंक, डाक्टरको कार्यालय र नानी–बाबुहरू पढ्ने स्कूलमा पनि दिनुपर्छ ।
फर्निचर: नयाँ अपार्टमेन्टमा सर्दा आफ्ना फर्निचर लैजानुपर्छ । घरबेटीका फर्निचर वा अन्य उपकरण छाड्नुपर्छ । आफ्ना पुराना फर्निचर त्यसै छाड्नुहुन्न । ती फर्निचर पन्छाउन लाग्ने खर्च घरबेटिले लिन्छन् ।